Rwanda : Ni byiza kugisha abaturage inama ku bikorwa bibakorerwa News Of Rwanda – Rwanda News\nAya ni amagambo ya Kalisa Narcisse, umuyobozi wâ€™umuryango utegamiye kuri Leta ugamije gukemura amakimbirane mu mahoro (Search For Common Ground).\nKalisa yateruye agira ati â€œmuri rusange, amavugururwa ayo ari yo yose ntashobora gushinga imizi iyo abaturage nâ€™abandi bantu batandukanye bireba batayagizemo uruhare nâ€™ijambo. Yego hari igihe biba ngombwa ko umuyobozi afata icyemezo, ariko biba byiza iyo asobanuriye abaturage kugira ngo babyumve neza, babigire ibyabo.â€\nKalisa akomeza asobanura ko igihe abayobozi bafashe ibyemezo bakanabishyira mu bikorwa batabanje kugisha inama abaturage, hari abahita basakuza bakabyanga. Ibi ni byiza kuko bituma hashakwa inzira yâ€™ubwumvikane hakiri kare. Hari nâ€™ababibona bagaceceka, bidashaka kuvuga ko bose baba babyemeye. Igihe hari abatabyemeye bacecetse rero, hari igihe biba bizavamo amakimbirane mu bihe bizakurikiraho.\nKubanza kugisha inama abaturage mu bikorwa bishyashya bibagenewe rero, ngo bituma biyumvamo ko ari ibyabo bakabyitabira batijana, bakumva bafite agaciro nâ€™ijambo mu bibakorerwa, bakagirira ubuyobozi icyizere. Ibyo bikorwa kandi biraramba, ndetse nâ€™iyo kubigeraho bisaba uruhare rwâ€™abaturage, byoroha kurubona.\nNa none kandi, impinduka izo ari zo zose zikenera igihe. Ni cyo gituma mu Rwanda haboneka aho abaturage bahangana nâ€™abayobozi cyangwa bakanga gukora ibyo babasabye bijyanye no kujya mu bwishingizi bwâ€™ubuzima, gutura mu midugudu, guhuza ubutaka hahingwa igihingwa kimwe, â€¦ Bisaba rero ko basobanurirwa kurushaho, bakagira nâ€™igihe cyo kwirebera abo izo gahunda zagiriye akamaro, maze buke buke abatarabyumvaga na bo bakazagera aho bakitabira.